РЕПУБЛИКА БЪЛГАРИЯ



Министерство на околната среда и водите

Регионална инспекция - Пловдив

ДОКЛАД

от извършена комплексна проверка

Обект: „Канализационна система - Пречиствателна станция за отпадъчни води на гр. Раковски", община Раковски

Стопанисван от: Община Раковски, пл. „България" №1.

Дата на извършване на проверката: 19.09.2017г.

Основание на проверката: Заповед № РД - 211/30.08.2017 год. на Директора на РИОСВ - Пловдив във връзка с изпълнение на утвърден от МОСВ План за контролната дейност на РИОСВ за 2017 год.

1. Цел на проверката: Установяване на нивото и степента на съответствие на дейността на обекта с изискванията на Закона за водите и Закон за защита от вредното въздействие на химичните вещества и смеси и подзаконовите нормативни актове към тях.

Проверката е комплексна и се извършва във връзка с осъществяване текущ контрол на обекта за спазване изискванията на законодателството по компоненти и фактори на околната среда.

1. Проверени са:
2. Пречиствателни съоръжения по пътя на пречистване на водата:

Механично пречистване:

-груба механизирана решетка

-комбинирано съоръжение за механично пречистване - фина механизирана решетка аерируем пясъкозадържател с класификатор за пясък

Биологично пречистване

-биобасейн - 2бр. с денитрификация и нитрификация, работи 1бр.

-вторичен хоризонтален утаител-2бр. за отделяне на пречистената вода от активната

биомаса с верижен утайкочистач- работи 1бр

-инсталация за химическо отстраняване на фосфора с резервоар за съхранение на реагента 15м.3

-устройство за дезинфекция на пречистената вода-модул с ултравиолетови излъчватели

1. Съоръжения за обработка на утайката

* аеробен стабилизатор
* утайкоуплътнител
* силоз за утайка
* линия за обезводняване на утайката -инсталация за приготвяне и дозиране на органичен флокулант; декантерна центрофуга
* линия за обеззаразяване на утайката- силоз за негасена вар; хомогенизатор; дозиращ транспортьор; инжекто

3. Констатации от проверката по компоненти и фактори на околната среда:

Констативна част:

3.1. Компонент Води /отпадъчни/ - Основна дейност на ГПСОВ е пречистване на  
отпадъчни води от канализационната мрежа на гр.Раковски. Работи на непрекъснат  
режим - 24 часа в денонощие, 365 дни в годината. ГПСОВ гр.Раковски е въведена в  
редовна експлоатация през 2014 год. Проектен капацитет на станцията - 20 000Е.Ж.  
и Qcp./ден. - 2 590 мЗ/ч. Община Раковски предава за експлоатация ГПСОВ на «ВиК»  
ЕООД гр.Пловдив с договор от м.август 2015год. При проверката се констатира, че  
всички горе описани съоръжения по пътя на пречистване на водата са в техническа и  
експлоатационна изправност и са в режим на работа, с изключение на 1 ВХУ, който  
подлежи на ремонт поради повреда на верижен механизъм с гребла. При проверката  
се установи, че цялостта на оловната пломба поставена на байпасната връзка не е  
нарушена. Пречистените отпадъчни води са заустени в дере, вливащо се в р. Марица,  
водно тяло BG3MA300R066-p. Сребра долно течение. За обекта има издадено  
Разрешително за ползване на воден обект за заустване на отпадъчни води в  
повърхностен воден обект с № 33740172/ 20.02.2015 год. от БД ИБР-Пловдив.  
Констатирано е, че за пречистване в станцията постъпват около 70-80м.3/ч.  
Количеството на заустената вода се измерва и отчита. На обекта се води  
експлоатационен дневник за възникнали аварийни ситуации по съоръженията. Във  
връзка с изпълнение на условията в РЗ, Общината, като титуляр изпълнява  
заложения собствен мониторинг. Представя протоколи от проведен ежемесечен  
мониторинг, като изпитването е изпълнено от ЛИК при «ВиК» ЕООД гр. Пловдив.  
Пунктът за мониторинг е обозначен, осигурен е достъп.

В присъствие на представител на общината и «ВиК» ЕООД е взета проба пречистена отпадъчна води от пункт посочен в разрешителното за заустване.

3.2. Фактор на въздействие - химични вещества и смеси /ХВС/ - за извършване на  
основната си дейност /пречистване на отпадъчни води/ се използват следните  
химични вещества и смеси - хидратна вар (в момента няма налична); негасена вар-  
съхранява се в силоз около 10т., използва се за дезинфекция на утайката; Alsul  
/коагулант за редукция на фосфати с налично количество 5м3., което се съхранява в  
резервоар -10 м3/.

Представени са информационни листове за безопасност на наличните химични вещества и смеси. Дружеството се явява потребител надолу по веригата по смисъла на Регламент 1907/2006 REACH. Химичните вещества и смеси са закупени от български фирми и дистрибутори.

4.Направени предписания, срокове за изпълнение, отговорници, както следва: -няма

**5. Съответствие, последващ контрол -** не са регистрирани несъответствия.